ที่ มท 0808.2/ว

**- สำเนาคู่ฉบับ -**

ถึง สำนักงานส่งเสริมการปกครองท้องถิ่นจังหวัด ทุกจังหวัด (ยกเว้นจังหวัดเชียงใหม่)

 ด้วยจังหวัดเชียงใหม่ขอหารือแนวทางการให้ความช่วยเหลือผู้ประสบสาธารณภัยว่า
องค์กรปกครองส่วนท้องถิ่นสามารถให้ความช่วยเหลือเกษตรกรผู้ได้รับความเดือดร้อนจากสาธารณภัย
โดยมิต้องคำนึงว่าเป็น “เกษตรกรผู้มีรายได้น้อย” ตามข้อ 6 วรรคสอง แห่งระเบียบกระทรวงมหาดไทย
ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น (ฉบับที่ 2)
พ.ศ. 2561 ได้หรือไม่ อย่างไร และกรณีการช่วยเหลือ “เกษตรกรผู้มีรายได้น้อย” ตามระเบียบดังกล่าว
ข้อ 6 วรรคสอง นั้น มีแนวทางในการตรวจสอบว่าผู้ร้องขอรับความช่วยเหลือเป็น “เกษตรกรผู้มีรายได้น้อย” ตามนิยาม ข้อ 3 อย่างไร โดยมีใครหรือหน่วยงานใดเป็นผู้รับรอง และต้องมีเอกสารหลักฐานเป็นลายลักษณ์อักษรให้การรับรองสถานะว่าเป็น “เกษตรผู้มีรายได้น้อย” หรือไม่ ซึ่งกระทรวงมหาดไทยได้ตอบข้อหารือ
ในประเด็นดังกล่าวแล้ว

 กรมส่งเสริมการปกครองท้องถิ่น จึงขอส่งสำเนาหนังสือกระทรวงมหาดไทย ด่วนที่สุด
ที่ มท 0808.2/14146 ลงวันที่ 5 กันยายน 2562 เรื่อง ขอหารือการช่วยเหลือผู้ประสบภัยเกษตรกรผู้มีรายได้น้อย ตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น (ฉบับที่ 2) พ.ศ. 2561 เรียนมาเพื่อใช้เป็นแนวทางปฏิบัติขององค์กรปกครองส่วนท้องถิ่น
ในเรื่องดังกล่าว

 กรมส่งเสริมการปกครองท้องถิ่น

 กันยายน 2562

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร. ๐-๒๒๔๑-9049

ผู้ประสานงานโดย ศิวพร ขาวผ่อง 06-2039-4528

ผอ.กง.จง ...............................

หน.ก. ………………..........………

หน.ง. ………………….........….…

จนท. .………………….........….…

“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง

เพื่อให้ประชาชนมีคุณภาพชีวิตที่ดี ภายในปี 2565”